《刘阮》
宋代·邓林

鹿车小宇宙，据鞍常醉眠。
风尘澒洞时，杯里全其天。
伶达故自佳，籍放乃无用。
试看劝进表，何似酒德颂。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。